26 



stillstand eilet. Durch dise langwürige configuration würdt der May biß auff 

 den 24. inaisten theils hitzig vnd schön zu hoffen sein, doch mit zimlicher 

 befeuchtung. Dan auff den 5. ist ein biquinülis Martis & Solls, sesquadrus 

 Saturni <& Mercurij, vnd den 6. ein biquinülis Iovi & Solls: bringen hitzig vnd 

 vnstet wetter mit Donner. Gleichsfals den 9. vnd 10. laufft Mercurius vom bi- 

 quintili Saturni zum sesquadro Iovis, da es auch netzen wirdt, vnd widerumb 

 den 14. 15. vnd 16. laufft Mercurius von Martis zu Iovis biquintili, die Sonne 

 aber zum sesquadro Martis, bringt wind, Donner vnd platzregen: also auch 

 den 19. Mercurius in sesquadro Martis, vmb wölliche Zeit Mars seinen still- 

 stand verrichtet: Derohalben der quintilis Iovis mit jme desto stercker sein,, 

 vnd diejenige Constitution, die er findet, confirmirn würt, dan er auch nit weit 

 vom sexiili Saturni gehet. Den 23. vnd 24. befürcht Ich mich nach grosser 

 hitze eins zornigen vngewitters, mit Sturmwind vnd gewässer, weil Venus in-. 

 quadrato Martis, vnd Mercurius bey des Stiers aug, zu der Sonnen stosset, 

 auch von deren fast berührt oder bedeckt würdt. In dergleichen gefahr wir 

 einen tag vierzehen nach einander stehen werden: doch mehr an gebürgigen 

 orten, vnd wan auch die gantze Jahrs qualitet zur feuchte geneigt sein würdt. 

 Dan ich in meinem Lateinischen tractätl nit ohne merckliche vrsach gemeldet, 

 das noch eine verborgene vrsach sey, wölliche nit nur von eim tag zum andern, 

 wie die aspecte, sondern vil mehr von eim gantzen Jahr zum andern den Erd- 

 boden an vnderschidlichen orten zur feucht oder dürre disponire, dessen die 

 baursleuthe vnd vleissige Haußwürthe etliche vnfehlbarliche merckzeichen lang 

 vorher haben. Derohalben diß mein Iudicium nach des Jahrs general dis- 

 position zuverstehen ist. 



Den 28. 29. 30. Maji, ist abermahl ein starcke Apertio portarum cceU.. 



[S. 22] Dan Mercurius vom trino Martis zum opposito Saturni, vnd Venus in biquintili 



Saturni laufft, wölliches trinus Solis vnd Martis beschliesset, würdt auch ein 



starck Donner vnd regenwetter geben, mit vnderlauffenden etlichen schönen, 



vnd hitzigen tagen. 



JUNIUS. 



Erst viertl den 5. früe vmb 3. 21. 

 Vollmond den 11. nachts vmb 9. 23. 

 Letzt viertl den 19. mittags vmb 12. 8. 

 Neumond den 27. vormittag vmb 9. 43. 



Eingang des Sonimevs geschiebt, wan die Sonne 

 in Krebs gehet, den 21. Iunij. Nachmittag vmb 2. vhr 



